Իր ողջ կյանքում Ջիվան Գասպարյանն անընդմեջ ստեղծագործել է: Առաջին անգամ դուդուկը ձեռքն է վերցրել և նվագել 6 տարեկանում: Կոտայքի մարզի Սոլակ գյուղում ծնված երեխան շուտ է որբացել և երկար ժամանակ որբանոցում է բնակվել: Հետո աստիճանաբար սկսել է իր ուղին հարթել օժտվածության, տաղանդի ու աշխատասիրության շնորհիվ: Իսկ 1988-ից՝ ճիշտ 30 տարի առաջ, սկսվեց նաև Ջիվան Գասպարյանի հաղթարշավը միջազգային ասպարեզում: Նա հանդես է գալիս տարբեր հեղինակավոր բեմերում, բազմաթիվ հրավերներ է ստանում աշխարհահռչակ կոմպոզիտորներից ու դիրիժորներից: Գասպարյանի դուդուկի հնչյունները գրավել են նաև հոլիվուդյան աստղերին: Բազմաթիվ ֆիլմերում նրա երաժշտությունն է հնչում: